**Автор: Г1алиева Загьра**

**Хунзахъ районалъул карта**



**Лъа,жиндирго муг1рул рокьуларесе   
Бокьизе рес гьеч1о т1олго дуниял.  
Жиндирго халкъалде сарин гьабич1ес**

**Цогидазул рахъалъ хъвала гьереси.**

(Расул Х1амзатов)

Дарсил тема: Р.Х1амзатовасул «Инсулгун гара-ч1вари » поэмаялъул маг1наябгун сипатияб анализ.

Дарсил мурадал: 1.ц1алдохъабазда «Инсулгун гара-ч1вари » поэмаялъул маг1наябгун сипатияб анализ гьабун бажари, поэмаялъул г1уц1и ,сюжетияб мухъ ч1езабизе лъай.

Поэтасул ва поэзиялъул борчалъул х1акъалъулъ шаг1ирасул пикраби рич1ч1ин.

2. Поэмаялъул кьуч1алда тарбия кьеялъул суалалда т1ад х1алт1ила.

3.Ц1алдохъабазул г1акълу камил гьабила,пикрабазул хурхен ц1ик1к1инабила г1умруялъул рук1а- рахъингун.

**Дарсил ин:**

(Класс бикьила ункъо группаялде. Киналниги гьарулел х1алт1аби группабаз цадахъккун гьарила)

Эпиграфалъул раг1абаздасан нилъеда биь1ула Р. Х1амзатовас ах1и балеб бук1ин жиндирго миллаталъул наслабазде ,кирехун кканиги , жидерго халкъги мац1ги ц1унеян абун.

Церехун арал дарсазда нилъеца лъай – хъвай гьабуна Р.Х1амзатовасул «Инсулгун гара-ч1вари » поэмаялъул т1оцебесеб ункъабго бет1ергун ва Р.Х1амзатовасул творчествоялъул цо-цо рахъалгун.

Гьаб литературияб тесталдалъун баян гьабе Расул Х1амзатовасул х1акъалъулъ щиб нужеда лъалищали.

1. **Сундасан байбихьулеб бугеб Р.Х1амхатовас жиндирго х1акъалъулъ бицине.**

А) Дун гьавуна Хунзахъ районалъул Ц1ада росулъ Ц1. Х1амзатил хъизамалда….

Б)Щивав чиясего г1адин, диеги бищунго к1вар бугеллъун хут1ана инсул рокъор щварал ….

В)Дун гьавуна Дагъистаналъул бищунго борхатаб районалъул росулъ….

**2. Гьаб ц1ех -рехалъулаб х1алт1улъ ц1алул ва х1алт1ул сонал бит1араб рахасалда лъе.**

1. Москваялда ц1али

2. Г1араниб школалда ц1али

3.11 сон ва т1оцебесеб кеч1

4. Буйнакскалда аварпедучилищеялда ц1али

5.Хъвадарухъабазул союзалъул правлениялъул председателасул х1алт1и

6.Муг1алимлъун х1алт1и

7.Мах1ачхъалаялда «Муг1рузул большевик» газетаялъул нухмалъиялъулаб х1алт1и

8.Дагъистаналъул радиоялъул редакторасул х1алт1и

9. 1-себ т1ехь «Х1асратаб рокьиги боркьараб ццинги»

**3.Бигьаго бук1инч1о киназго мерхьараб нухги тун,рек1ел асаразул ва жанисел пикрабиги ургъелазулги бицунеб сухъмахъ батизе..**

Гьел пикрабигун Р.Х1амзатовас абулеб буго…( рит1ун ккезаре шаг1ирасул раг1аби)

1)16 сон бараб мехалъ дир щаклъи бижана рек1елъ дун поэт вугодайилан абураб.

2)40 сон . Дун к1удияв поэт вук1иналда щаклъи гьеч1о

3) 30 сон. Дун г1емер к1удияв гьеч1ониги , поэт вуго.

4)80 сон. Дун поэт гуро абураб рак1ч1ей.

**(Х1алт1аби щибаб группаялъул рак1арила)**

Гьанже, лъимал,хал гьабилин поэмаялъул нилъеца ц1аларал бут1рузда ц1арал рит1ун кьун ругищали.

**1 –БЕТ1ЕР «Ихдал муг1рул т1абиг1ат»**

**2-БЕТ1ЕР «Харабигун гара-ч1вари.»**

**3-БЕТ1ЕР «Эменгун дандч1вай»**

**4-БЕТ1ЕР «Инсул насих1ат»**

(Ц1алдохъаби ургъула, бит1араб жаваб кьола.)

Щибаб бет1ералъулъ ругел бищунго х1ажатал бак1ал, раг1аби ц1ехела.

Суалал кьун баян гьарила.

**Бищунго рек1елъе рортулел куплет дица байбихьила ,нужеца лъуг1инабила**

**Биччанте…… жакъа бакъ бук1ананиги,**

**Нак1к1 бук1уна метер , бала г1азу-ц1ер**

**Г1урхъи, ссан гьеч1ого ,цох1ого рек1елъ**

**Рещт1уна иргадал ихги хаселги.(бицун, сипатияб анализ гьабила.)**

Лъабабилез….

Лъа,мун лъуг1ел….

К1алдиб г1еч бортаян…..

Гьел хъурмал сверулел ругог1ан…..

**Мисалияб ц1али щуабилеб ва анлъабилеб бут1рузул**

**Т1ехьалдасан х1алт1и**

Хадусан ц1алдохъаби т1амила анализ гьабизе . Поэмаялъулъ х1алт1изарурал сипатиял раг1аби ратила.

(жалго ч1ун х1алт1ила, цо группаялъ ралагьила **эпитетал**

Цогидалъ-**метафораби**

Хадуселъ –**дандекквеял**

Ахириселъ-**олицетворениял )**

**Гьанже поэмаялъул гьабила т1убараб анализ.**

**Библиография**-хъвана 1953 соналъ.

**Проблема** :коч1ол суал.поэтасул ва поэзиялъул борчалъул суал.

**Жанр :** лирикияб поэма.

**Тема**: .поэтасул ва поэзиялъул борчалъул х1акъалъулъ пикраби .

**Композиция :** т1абиг1ат бихьизаби

Жамаг1атгун дандч1вай

Эменгун дандч1вай

Инсул малъиял рич1ч1ин

Шаг1ир жиндирго гъалат1азда рекъонгут1и

Коч1ол бук1инеселде божилъи.

**Аслияв багьадур**: живго автор ,рохалиде ,аваданлъиялде х1аракат бахъулев, халкъалъул г1умрудулъ гьеб гурони бихьуларев,амма жиндирго гъалат1 бич1ч1арав ва гьеб бит1изабизе х1аракат бахъулев.

**Сюжетияб мухъ:** К - эменгун дандч1вай

экспозиция З Р –автор жиго хут1и

т1абиг1ат жамаг1атгун жиндирго борч бч1ч1ин

дандч1вай-

цо нухалда радал херал чаг1игун

**Поэмаялъул г1уц1и**: силлабияб 11 гьижаялъул,рифма жанисеб.

**Асаралъул мац1 :** калам берцинаб, эпитетаз ,метафорабаз ,олицетворенияз,дандекквеяз берцин гьабураб. Чвахи камилаб,маг1на гъваридал раг1аби жиндилъ х1алт1изабураб.

(киналниги сипатиял раг1аби ратила)

**Идея** : поэт кидаго вук1ине ккола халкъгун цадахъ ва поэзияги мут1иг1аб бук1ине ккола халкъалъе,гьезул анищал,пикраби ,хьулал, мурадал загьир гьарулеб, мекълъигун,т1екълъигун багъулеб, рит1ухълъиялде нух бахъулеб. Поэт г1асрабаз ах1улев вуго рекъел лъалареб, лъуг1ел гьеч1еб коч1ол рагъде .

**Дарс г1амлъизабиялъе суалал:**

**1.Щай Х1амзатица «Инсулго бук1араб зах1матаб пишаян» абулеб бугеб куч1дул гьариялда?**

**2. Щай Х1амзатица васасе хъазил бицараб?**

**3. Щиб кьезе кколеб халкъалъе поэтасул асараз?**

**4. Г1адамазе куч1дул кин къвариг1ун ругел?**

**5.Каранлъ барщулеб бугеб поэзия сунда релълъинабун бугеб шаг1ирас?**

**Рокъобе х1алт1и**: Сочинениялде х1адурлъизе .

**Къиматал лъела.**